**PASTABŲ IR PASIŪLYMŲ LENTELĖ DĖL PRIEMONĖS NR. 01.2.1-LVPA-K-856 „Eksperimentas“ PROJEKTŲ FINANSAVIMO SĄLYGŲ APRAŠO NR. 1**

| **Nr.** | **Pastabas teikianti institucija** | **Pastabos ir pasiūlymai** | **EIM pozicija** | **EIM argumentai** |
| --- | --- | --- | --- | --- |
|  | Lietuvos pramoninkų konfederacija | Neįvertintos anksčiau teiktos pramonininkų konfederacijos pastabos dėl projektų atrankos kriterijų. Dar kartą atkreipiame dėmesį, kad priemonė neturėtų būti orientuota tik į ilgą laiką MTEP veiklas vykdančias įmones, nesudarant galimybės per šią priemonę gauti finansavimo ir naujoms įmonėms, kurios planuoja naujai vykdyti MTEP veiklas. Priemonė Inostartas nėra lygiavertė šiai priemonei, nes joje maksimali finansavimo suma tėra tik 20000 eur. | **Paaiškinta** | Priemonė nėra orientuota į ilgą laiką MTEP veiklas vykdančias įmonės. Nėra nustatyta privalomi reikalavimai būti veikus tam tikrą terminą, turėti tam tikro dydžio apyvartas arba būti gavus pajamų iš MTEP veiklos. Pirmieji trys prioritetiniai kriterijai yra susiję išimtinai su kuriamu produktu, bet ne su pareiškėju. |
|  | Lietuvos pramoninkų konfederacija | Neaišku, kokiu pagrindu gyvybės mokslams numatoma tokia didelė finansavimo suma (38 mln. eur), kai tuo tarpu visoms likusioms sritims kartu sudėjus lieka tik 12,5 mln. eur. Nepateikti tokio paskirstymo motyvai. Manome, kad lėšų paskirstymas sritims turėtų būti adekvatesnis. | Atsižvelgta. | Gyvybės mokslams nustatyta 15 mln. eurų suma, likusi 35 mln. eurų suma – kitoms sritims. |
|  | UAB „Sėkmės sprendimai“ | **8.1 punktas:** prašome neišskirti gyvybės mokslų sektoriaus iš kitų sektorių, kadangi tai nėra vienintelis Lietuvos inovacijų sektorius. Toks išskirimais sukuria dirbtinai geresnes sąlygas šiam sektoriui lyginant su kitais. | Paaiškinta. | Gyvybės mokslų industrija viena dinamiškiausių ir perspektyviausių Lietuvos Respublikoje. Šalies gyvybės mokslų pasiekimai pripažįstami pasaulyje. Šioje srityje dirbančios įmonės yra inovatyvios, kuriančios aukštą pridėtinę vertę. Yra parengtas Lietuvos gyvybės mokslų industrijos plėtros gairių įgyvendinimo planas, kuriame numatytas tikslas – Lietuva – patraukliausia Europos šalis gyvybės mokslų industrijos plėtrai 2030 m. |
|  | UAB „Sėkmės sprendimai“ | **3.4 punktas:** siūlome apibrėžti procentais, kokia minimaliai verslo plano dalis turi būti parengta – rekomenduotume 80%. Toks patikslinimas įverstų aiškumo, nes rengiant paraiškas nėra aišku kokia informacija (ar kokio detalumo informacija) yra būtina, o kuri būtų perteklinė. Todėl formaliai žiūrint būtų galima atmesti kiekvieną paraišką, kurios verslo plane vertintojai nerado visos reikiamos informacijos reikiamu detalumu. | **Paaiškinta.** | Verslo planas turi būti parengtas pilnai. Tai yra projekto parengtumo reikalavimas. |
|  |  | **2 lentelė 5.4 punktas:** Siūlome atsisakyti naujai įvesto apribojimo „Šios išlaidos negali sudaryti daugiau nei 30 procentų tinkamų finansuoti Aprašo 11.1 papunktyje nurodytai veiklai skirtų išlaidų.“ Kadangi įrangos įsigijimas pagal 11.2 veiklą finansuojamas gerokai mažesniu intensyvumu, daug įmonių negali leisti sau tokių investicijų. Be to, Intelekto (ankstesnis priemonės pavadinimas) kvietimai įprasti sulaukia paraiškų apytiksliai tokiai sumai, kokia yra numatyta kvietime, t.y. atlikus išlaidų tinkamumo vertinimą konkurso praktiškai nebūdavo. Todėl toks apribojimas tik padidins riziką, jog bus panaudotos ne visos priemonei numatyto lėšos, dėl ko nebus pakankamai ar išvis finansuoti kai kurie Lietuvos ekonomikai didelę pridėtinę vertė turintys inovacijų kūrimo/vystymo projektai. | **Iš dalies atsižvelgta.** | 2 lentelės 5.4 punktas yra patikslintas „Šios išlaidos negali sudaryti daugiau nei **50** procentų tinkamų finansuoti Aprašo 11.1 papunktyje nurodytai veiklai skirtų išlaidų.“ |
|  | UAB „Sėkmės sprendimai“ | ***Dėl nepalankių sąlygų IT sektoriui***  **2 lentelė 5.4 punktas:** formuluotė ***„****Projekto MTEP veikloms naudojamo ilgalaikio materialaus turto nusidėvėjimo sąnaudos“*  Bei  **4 lentelė 4.3 punktas:** apribojimas *„Programinės įrangos naudojimo licencijos nėra tinkamos finansuoti“*  Ir  **4 lentelė 4.2 punktas:** *kompiuterinė technika. Išlaidos šiam turtui negali sudaryti daugiau nei 50 procentų Aprašo 1011.2 papunktyje nurodytai veiklai skirtų tinkamų finansuoti išlaidų sumos.*  Aukščiau išvardinti punktai diskriminuoja informacinių technologijų (IT) sektorių, kuris yra vienas iš didžiausią pridėtinę vertę kuriančių Lietuvoje. Savaime suprantama, kad vien su kompiuterine technika be programinės įrangos nieko (taip pat tyrimų) daryti negalima. Šiuo laikmečiu vien duomenų bazių valdymo programinės įrangos licencijų kaina įprastai viršyta techninės įrangos kainą, todėl pagal buhalterinės apskaitos standartus programinė įranga negali būti pajamuojama kartu su technine įranga (t.y. kaip papildomas smulkus priedas). Be to duomenų bazių valdymo sistemų licencijos parduodamos (priešingai nuo operacinių sistemų) atskirai nuo aparatinės įrangos. Analogiška situacija yra ir su kita tyrimams reikalinga programine įranga.  **4 lentelė 4.2 punktas:** *de facto* reiškia, kad IT įmonė negali vykdyti 11.2 veiklos, nes įprastai be kompiuterinės įrangos jokia kita tyrimų įranga nėra reikalinga IT įmonėms.  IT sektoriaus specifika pasižymi ir FinTech sektorius, kuris laikomas strateginiu, tačiau aukščiau paminėtos PFSA formuluotės kaip tik diskriminuoja šį sektorių.  Todėl prašome visiškai panaikinti arba bent jau sušvelninti šiuos diskriminacinius apribojimus. | **Atsižvelgta.**  **Neatsižvelgta.**  **Atsižvelgta.** | Aprašo 2 lentelės 5.4 papunktyje išbraukti žodžiai „ilgalaikio materialaus“.  Pagal Aprašo 10.2 papunktį remiama veikla – įmonių pradinės investicijos, kuriomis kuriama naujos ar plečiama esamos įmonės MTEP ir inovacijų infrastruktūra ir kuri nėra prieinama viešai arba klasteriuose. Pradinė investiciją yra apibrėžta Bendrojo bendrosios išimties reglamento 2 straipsnio 49 punkto a papunktyje. Išlaidos programinės įrangos naudojimo licencijai įsigyti nepriskirtinos prie pradinės investicijos.  50 proc. apribojimas yra išbrauktas. |
|  | UAB „Sėkmės sprendimai“ | **117 punktas:** prašome esant galimybei panaikinti atsiradusį papildomą apribojimą: „taip pat ir dengiant nusidėvėjimo sąnaudas“, nes tai tik papildomai apsunkina projekto tęstinumo planavimą. | **Atsižvelgta.** | 117 punkto formuluotė: „117. Kai projekto įgyvendinimo metu įsigyjamas arba sukuriamas ilgalaikis turtas, penkerius metus, jeigu projekto vykdytojai turi didelių įmonių statusą, arba trejus metus, jei projektų vykdytojai turi labai mažų, mažų ir vidutinių įmonių statusą, po projekto finansavimo pabaigos turi būti užtikrintas investicijų tęstinumas Projektų taisyklių IV skyriaus dvidešimt septintajame skirsnyje nustatyta tvarka“ |
|  | UAB „Sėkmės sprendimai“ | Taip pat **prašome laikytis suplanuoto kvietimo skelbimo termino – šių metų IV ketvirtis** ir neskelbti kvietimo šių metų vasarą, kadangi:   * Verslo įmonės iš anksto planuoja savo darbus. * Vasaros laikotarpiu dėl atostogų praktiškai sustoja darbas mokslo įstaigose bei sulėtėja privačiose įmonėse. * Tik prieš keletą mėnesių baigėsi analogiško Intelekto kvietimo vertinimas. * Vėliau paskelbus Eksperimento kvietimą, daugiau įmonių galės tęsti ankstesniuose Intelekto projektuose pradėtas tyrimų kryptis/tyrimus. * Eksperimento kvietimo projektus yra tikslinga pradėti įgyvendinti kuo vėliau, kad parama būtų galima finansuoti tyrimus iki tol kol prasidės būsimo finansavimo periodo kvietimai. | **Atsižvelgta.** | Jei kvietimas būtų paskelbtas anksčiau nei planuota, paraiškų pateikimo terminas būtų ilgesnis ir baigtųsi kaip ir planuota. |
|  | UAB „Advanced advice“ | 8.1. Pagal Aprašą pareiškėjai, kurių projektuose numatomos veiklos bus vykdomos atitinkant Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) prioritetų įgyvendinimo programos, patvirtintos Lietuvos Respublikos Vyriausybės 2014 m. balandžio 30 d. nutarimu Nr. 411 „Dėl Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos patvirtinimo“, nuostatas gyvybės mokslų sektoriuje. Šiai pareiškėjų grupei numatoma skirti iki 38 000 000 Eur (trisdešimt aštuonių milijonų eurų) ES struktūrinių fondų lėšų.  Atkreipiame dėmesį, kad viešajame šios priemonės aptarime buvo minima, jog gyvybės mokslų sektoriui bus skiriama iki 12 000 000 Eur (dvylika milijonų eurų). Prašome argumentuotai paaiškinti, kokiais motyvais remiantis, yra sukeistos sektoriams skiriamos finansavimo sumos. | **Atsižvelgta.** | Gyvybės mokslams nustatyta 15 mln. eurų suma, likusi 35 mln. eurų suma – kitoms sritims. |
|  | UAB „Advanced advice | 111. Ne vėliau kaip per 30 dienų nuo kvietimo teikti paraiškas galutinio termino pareiškėjas turi pateikti preliminarų banko (kitų kredito įstaigų, juridinių asmenų) sprendimą suteikti paskolą konkrečiam projektui, o iki projekto sutarties pasirašymo turi būti sudaręs sutartį gauti paskolą, jei pareiškėjo įnašas arba įnašo dalis yra paskola. Jei pareiškėjas per įgyvendinančiosios institucijos nustatytą projekto sutarties pasirašymo terminą neįvykdo šio reikalavimo, pasiūlymas pasirašyti projekto sutartį netenka galios ir projektas nefinansuojamas. Įgyvendinančiajai institucijai Aprašo 108 punkte nustatytu atveju pratęsus projekto sutarties pasirašymo terminą, atitinkamai prasitęsia paskolos sutarties kopijos pateikimo terminas.  Prašome argumentuotai paaiškinti, kokiais motyvais remiantis yra sutrumpintas terminas pateikti preliminarų banko sprendimą suteikti paskolą konkrečiam projektui. | **Atsižvelgta.** | Paskolos sutarties prašoma iki projekto sutarties pasirašymo. |